CELEX: 62011CN0279
Language: mt
Date: 2011-06-01 00:00:00
Title: Kawża C-279/11: Rikors ippreżentat fl- 1 ta’ Ġunju 2011 — Il-Kummissjoni Ewropea vs L-Irlanda

30.7.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 226/18
            
         Rikors ippreżentat fl-1 ta’ Ġunju 2011 — Il-Kummissjoni Ewropea vs L-Irlanda
   (Kawża C-279/11)
   2011/C 226/35
   Lingwa tal-kawża: l-Ingliż
   
      Partijiet
   
   
      Rikorrenti: Il-Kummissjoni Ewropea (rappreżentant: P. Oliver, aġent)
   
      Konvenuta: L-Irlanda
   
      Talbiet tal-partijiet rikorrenti
   
   
               —
            
            
               tiddikjara li, billi naqset milli tadotta l-miżuri neċessarji sabiex tikkonforma ruħha mad-deċiżjoni tal-Qorti tal-Ġustizzja fil-Kawża C-66/06 Il-Kummissjoni vs Ireland, l-Irlanda naqset milli twettaq l-obbligi tagħha taħt l-Artikolu 260 TFUE;
            
         
               —
            
            
               tordna lill-Irlanda tħallas lill-Kummissjoni s-somma f’daqqa ta’ EUR 4 174,8 immu ltiplikata bin-numru ta’ jiem bejn id-deċiżjoni fil-Kawża C-66/06 u l-konformità tal-Irlanda ma’ din is-sentenza minn naħa jew is-sentenza f’din il-kawża min-naħa l-oħra, billi tittieħed id-data l-iktar riċenti;
            
         
               —
            
            
               tordna lill-Irlanda tħallas lill-Kummissjoni l-pagamenti ta’ penalità ta’ EUR 33 080,32 mid-data tas-sentenza f’din il-kawża sad-data li fiha l-Irlanda tikkonforma ruħha mas-sentenza fil-Kawża C-66/06; u
            
         
               —
            
            
               tikkundanna lil-Irlanda għall-ispejjeż.
            
         
      Motivi u argumenti prinċipali
   
   Madwar sentejn u nofs wara s-sentenza tal-Qorti tal-Ġustizzja tal-20 ta’ Novembru 2008, fil-Kawża C-66/06, li tiddikjara li l-Irlanda ma adottatx miżuri li jittrasponu kompletament l-Artikoli 2(1) u 4(2) sa (4) tad-Direttiva tal-Kunsill 85/337/KEE (1), l-Irlanda għadha ma adottatx il-miżuri neċessarji sabiex tikkonforma ruħha ma’ din is-sentenza. Għalhekk, il-Kummissjoni tipproponi li l-Irlanda għandha tiġi kkundannata tħallas multa u pagamenti ta’ penalità sabiex tirrifletti n-natura serja ta’ dan il-ksur u l-impatt tiegħu fuq l-għanijiet tal-leġiżlatura Komunitarja.
   
      (1)  Direttiva tal-Kunsill 85/337/KEE, tas-27 ta’ Ġunju 1985, dwar l-istima tal-effetti ta’ ċerti proġetti pubbliċi u privati fuq l-ambjent (ĠU Edizzjoni Speċjali bil-Malti, Kapitolu 15, Vol. 1, p. 248)